Najdôležitejší je výber dobrých topánok – päta by sa v nich nemala hýbať, ale prsty musia mať dostatok miesta. Nasleduje výber vhodných ponožiek, odporúčame vysoké turistické ponožky. Počas túry (ak je dlhá) si robte prestávky na odvetranie nôh a skontrolujte, či nemáte vlhké ponožky. Aj napriek priedušnosti obuvi k tomu totiž môže dôjsť. V prípade, že sú vlhké, vymeňte ich. Pokiaľ už k pľuzgieru došlo, v začiatočnom štádiu ho prelepte leukoplastom alebo špeciálnou náplasťou na otlaky a nechajte ju tam počas celej túry.